كرواسون بالجبن
من صديقتنا
Mariam Antwan
كرواسون جبن على طريقتي القديمة
العجينة الطرية كلش كلش كلش تخبل
3 كوب ونص طحين
4 قطع جبن مثلثات او كيري
بيضة
ربع كوب زيت
ملعقة كوب ملح
2 ملاعق اكل سكر
2 ملاعق اكل حليب بودر
2 ملاعق كوب خميرة مذوبة بربع كوب ماء دافئ وملعقة سكر
رشة بيكنك بودر يعني ربع ملعقة كوب
ملعقة كوب اريجانو
ملعقة كوب زعتر بري
اول شي فركت الزيت بالطحين وضفت الملح والاعشاب وملعقة وحدة سكر وبعدين البيضه
ضفت اربع قطع جبن مثلثات اذا مامتوفر ضيفو الكيري ماكو كيري ضيفو اي جبن سائل 5 ملاعق ونفركها مع الطحين
عجنت العجينة ومباشرة اشكلها اشتغل بيها حتى تساعدني بالتشكيل
حشوة الجبن خليت الي متوفر عندي جبن 4 اشكال
3 كيري
جبن تركي
جبن سلايس
جبن سائل
تكدرون تخلون كرافت وياها او موزريلا الي متوفر وتخلطون وياها معدنوس مثروم اني خليت ملعقتين اكل وخلطت وياهم زعتر عادي الي ناكلة ويا الزيت
تقريبا ملعقة اكل زعتر
اخذ قسم من العجين افتحه على شكل دائرة واحشي كل قطعة ملعقة اكل من حشو الجبن
سديت الاطراف بهل شكل
خليتهم على ورق شمع وبعدين لوثت كل قطعة بالبيض وغمستها بالسمسم المقلي
وتنشوي وتكون جاهزة